Pregătită de tatăl său, s-a alăturat lotului american de cadeți când era de 14 ani. În sezonul 2009-2010 a devenit prima spadasină americană câștigătoare Cupei Mondiale de juniori. A participat la Jocurile Olimpice din 2012 de la Londra, clasându-se pe locul 22 după ce a fost eliminată de franțuzoaica Laura Flessel-Colovic în turul întâi. La proba pe echipe, echipa SUA a trecut surprinzător de Italia în sferturile de finală, apoi a pierdut cu Coreea de Sud în semifinală. În „finala mică” Hurley a adus tușa câștigătoare pentru SUA în minutul suplimentar, cucerind bronzul, prima medalie olimpică din istoria spadei feminine americane.